stanford-oval/wikipedia huggingface dataset:
Permin alue
Historia

Permin alue kuului Venäjän keisarikunnan aikana paljon laajempaan Permin kuvernementtiin. Permin kuvernementti lakkautettiin 1920-luvulla ja liitettiin Uralin alueeseen.
Permin alue ja Permin Komien autonominen piirikunta liitettiin 1. joulukuuta 2005 Permin aluepiiriksi.
Pipsa

| Pipsa |
| --- | --- |
Nimipäivä:   
– suomenkielinen:  7. lokakuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Pirkko tai Pirjo
Infobox OKNimi-testi OK: 
Pipsa on suomalainen naisen etunimi. Alkujaan se on lempinimimuoto joistakin P-kirjaimella alkavista naisennimistä, kuten Pirjo tai Pirkko. Pipsan nimipäivä on vuodesta 2015 lähtien 7. lokakuuta.
Virallisena etunimenä Pipsa tuli käyttöön viimeistään 1900-luvun alussa, mutta se pysyi hyvin harvinaisena vuosisadan loppupuolelle saakka. Vuoden 2019 loppuun mennessä nimi oli rekisteröity noin 880 henkilölle.
Tunnettuja Pipsa-nimisiä

Pipsa Eko (s. 2004), salibandyn pelaaja
Pipsa Hurmerinta (s. 1978), juontaja, keittokirjailija, kokki ja malli
Pipsa Lonka (s. 1977), kirjailija ja dramaturgi
Pipsa Pentti (s. 1976), lastenkirjailija
Pipsa Saarilahti (s. 1999), jalkapalloilija
Tunnettuja Pipsa-nimisiä > Kuvitteellisia Pipsoja

Pipsa Possu, brittiläisen animaatiosarjan päähenkilö
Pipsa Tiilikainen, kunto-ohjaaja televisiosarjassa Salatut elämät
Piparminttu-Pipsa (engl. Peppermint Patty), hahmo Tenavat-sarjakuvassa
Mankeli-sketsisarjan Pipsa-hahmo Unelmista totta -sketseissä
Satu Silvon näyttelemä Pipsa-roolihahmo suomalaisista Timo Koivusalon Pekko Aikamiespoika -elokuvista
Pipsa, Maire Suvannon esittämä Ollin sisko Suomisen perhe -elokuvissa
Big

Big voi viitata johonkin seuraavista:
Big, yhdysvaltalainen komediaelokuva (1988)
Big, eteläkorealainen televisiosarja
Big, Rita Oran, Imanbekin ja David Guettan musiikkikappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Big”, voi hakea sivunnimihaulla, laajalla sivunnimihaulla tai tekstihaulla.
Béla Szepes

| Mitalit> Maa:   Unkari.Miesten yleisurheilu. Olympialaiset  | Mitalit> Maa:   Unkari.Miesten yleisurheilu. Olympialaiset  | Mitalit> Maa:   Unkari.Miesten yleisurheilu. Olympialaiset  | Maa:   Unkari> Miesten yleisurheilu. |
| --- | --- | --- | --- |
|  Hopeaa | Amsterdam 1928 | Keihäänheitto |  |
Béla Szepes (Kesäolympialaiset 1928)
Béla Szepes (tunnetaan myös nimellä Béla Strauch, 5. syyskuuta 1903 Spišská Nová Ves – 20. kesäkuuta 1986 Budapest) oli unkarilainen urheilija, joka kilpaili sekä keihäänheitossa että hiihdossa.
Hiihdossa Szepes osallistui Chamonix’n olympialaisiin 1924 18 kilometrin matkalle, mutta hän ei päässyt maaliin asti. Lisäksi hän osallistui samoissa Olympialaisissa yhdistettyyn mäkihyppyyn heikolla menestyksellä.
Szepez vaihtoi talviurheilulajit keihäänheittoon heikon menestyksen johdosta ja jo seuraavana vuonna hän voitti mestaruuskisoissa. Szepezin henkilökohtainen ennätys keihäänheitossa oli 66,7 metriä, jolla sijoittui maailman 10 parhaan joukkoon. Szepez voitti hopeaa Amsterdamin olympialaisissa 1928 tuloksella 65,26 metriä. Olympiahopeamitalin lisäksi hän on voittanut myös kolme keihään AAA-mestaruutta (1925, 1927, 1929) vierailleessaan Isossa-Britanniassa.
Palattuaan Unkariin 1930-luvulla hän työskenteli hiihto-ohjaajana, toimittajana ja sarjakuvapiirtäjänä useissa sanomalehdissä sekä vuodesta 1938 lähtien yleisurheilumaajoukkueen valmentajana. Toisen maailmansodan jälkeen hän keskittyi uraansa graafikkona. Hänen sarjakuvansa ja pilakuvansa olivat erittäin suosittuja kotimaassaan.
Berycopsis

| Berycopsis |
| --- | --- |
 Kuva fossiilista Oxfordin yliopiston luonnonhistoriallisessa museossa.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Partakalat Polymixiiformes
Heimo::  Partakalat Polymixiidae
Suku::  †Berycopsis  Agassiz, 1850
Lajit
 †B. germanus  †B. pulcher 
Infobox OKNimi-testi OK: 
Berycopsis on sukupuuttoon kuollut partakalojen suku myöhäiseltä liitukaudelta. Fossiileja on löydetty Englannista.
Berycopsis kasvoi 30–35 senttiä pitkäksi ja oli yksi ensimmäisistä ilmestyneistä piikkieväisistä kaloista, ryhmästä joka nykyään sisältää barrakudat, miekkakalat, merihevoset ja kampelat. Sillä oli kaikki ryhmälle tyypilliset piirteet. Selkä- ja peräevän ensimmäinen ruoto oli suurentunut vankaksi puolustuspiikiksi, mistä ryhmän nimi myös johtuu. Vatsaevät sijoittuivat lähelle rintaeviä. kuin nykyisillä sukulaisillaan, Berycops oli ensimmäisiä tunnettuja kaloja joilla oli nämä nykyään yleiset piirteet.
Berycopsilla oli samankaltainen ruumiinmuoto kuin kaloilla jotka asuttavat matalampia päivänvalon valaisemia vesiä missä ne saalistavat pieniä vesieläimiä lähellä merenpohjaa, tai juuri sen yläpuolella.
Aiheesta muualla

Patterson, Colin: A review of mesozoic acanthopterygian fishes, with special reference to those of the English chalk. Philosophical Transactions B, 1964, 247. vsk, nro 739.  The Royal Society. doi:10.1098/rstb.1964.0003.  Artikkelin verkkoversio. Viitattu 11.9.2018.
Woodward, Arthur Smith: The Fossil Fishes of the English Chalk, s. 5–.  Cambridge University Press, 24.4.2014.  ISBN 978-1-108-07695-1.  Teoksen verkkoversio.
Dixon, Dougal & Cox, Barry & Savage, R.J.G. & Gardiner, Brian: The Macmillan Illustrated Encyclopedia of Dinosaurs and Prehistoric Animals, s. 41.  Marshall Editions Limited, 18.7.1988.  GGKEY:HR1PEZSAG01.  Teoksen verkkoversio.[vanhentunut linkki]
Berycopsis elegans Agassiz Museums Victoria Collections.  12.9.2018. Viitattu 11.9.2018.
Berycopsis Fossilworks. Arkistoitu 11.9.2018. Viitattu 11.9.2018.
Haaramo, Mikko: Polymixiomorpha Mikko's Phylogeny Archive.  2.7.2014. Viitattu 11.9.2018.
Articles Dino Hunter.  20.5.2004. Viitattu 11.9.2018.
Campo Formion rauha

Campo Formion ja Baselin rauhojen rajat.
Campo Formion rauha solmittiin Ranskan ja Itävallan välillä 17. lokakuuta 1797. Ranskaa edusti Napoleon ja Itävaltaa kreivi Ludwig von Cobenzl. Sopimus merkitsi ensimmäisen liittokunnan romahtamista ja Napoleonin Italian sotaretkien voitokasta päätöstä.
Rauhansopimuksen seurauksena useita Itävallan maita siirtyi Ranskalle. Luovutettujen alueiden joukkoon kuuluivat Itävallan Alankomaat (nykyinen Belgia) ja tietyt Välimeren saaret, kuten Korfu ja Venetsian saaria Adrianmerellä. Venetsia ja sen alueet jaettiin kahden valtion kesken. Itävalta sai Venetsian, Istrian ja Dalmatian, mutta joutui tunnustamaan Cisalppisen tasavallan ja Ligurian tasavallan, jotka oli muodostettu Genovan alueista, itsenäisiksi valtioiksi.
Sopimus tehtiin viiden kuukauden neuvottelujen jälkeen. Se oli käytännössä sama, mitä osapuolet olivat jo sopineet Leobenin rauhassa huhtikuussa 1797, mutta neuvottelut olivat viivästyneet useiden syiden takia.
Sopimus kirjoitettiin majatalossa Campo Formiossa, jota nykyään tunnetaan nimellä Campoformido.
Aiheesta muualla

Kuvia tai muita tiedostoja aiheesta Campo Formion rauha Wikimedia Commonsissa
Bulgarian kansanterveys- ja analyysikeskus

| Bulgarian kansanterveys- ja analyysikeskus Националният център по обществено здраве и анализи |
| --- | --- |

Tutkimuslaitoksen tiedot
Sijainti:  Sofia, Bulgaria
Pääkonttori:  Bulevard "Akademik Ivan Evstratiev Gešov" 15, 1431 Sofia, Bulgaria 42.6832°N, 23.3025°E
Tutkimusala:  kansanterveys
Johtaja:  Hristo Hinkov
Bulgarian kansanterveys- ja analyysikeskus (bulg. Националният център по обществено здраве и анализи, НЦОЗА, Natsionalnijat tsentăr po obštestveno zdrave i analizi, NTsOZA; engl. National Center of Public Health and Analyses, NCPHA) on Bulgarian pääkaupungissa Sofiassa toimiva valtiollinen kansanterveyden tutkimus- ja seurantalaitos.  Tutkimuslaitosta johtaa Hristo Hinkov.
Aiheesta muualla

National Center of Public Health and Analyses (NCPHA) ncpha.government.bg. Viitattu 4.6.2020. (englanniksi)
Bulgarian covid-19-tautitilannesivu (bulgariaksi) (coronavirus.bg)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Carl Allen

Carl Allen voi tarkoittaa ainakin seuraavia:
Carl Allén (1874–1951), suomalainen painija
Carl Allen (s. 1961), yhdysvaltalainen jazzrumpali
Carl Ferdinand Allen, tanskalainen historioitsija
Carl (Meredith) Allen (1925–1994), yhdysvaltalainen henkilö, joka väitti nähneensä Philadelphia-kokeen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carl Allen”, voi hakea sivunnimihaulla, laajalla sivunnimihaulla tai tekstihaulla.
Carl Albert Ehrnrooth

Carl (Karl) Albert Ehrnrooth (25. marraskuuta 1831 Nastola – 19. heinäkuuta 1873 Helsinki) oli suomalainen juristi, virkamies ja  valtiopäivämies.
Carl Albert Ehrnroothin vanhemmat olivat kenraalimajuri Gustaf Adolf Ehrnrooth ja Johanna Kristina von Platen. Ehrnrooth tuli ylioppilaaksi 1847 ja suoritti tuomarintutkinnon 1851 ja kameraalitutkinnon 1852. Varatuomarin arvon hän sai 1854. Valmistuttuaan  Ehrnroothista tuli Turun hovioikeuden ylimääräinen notaari 1856 ja Keisarin kanslian ja Suomen valtiosihteerinviraston kirjaaja Pietarissa 1857 ja apulaistoimitussihteeri 1860. Senaatin maanviljelystoimituskunnan vt. protokollasihteeriksi hän tuli 1861, vakinaiseksi 1862 ja valtiovaraintoimituskunnan protokollasihteeriksi 1870. Valtiopäiväedustaja Ehrnrooth oli aatelissäädyssä 1863–1864, 1867 ja 1872.
Carl Albert Ehrnroothin puolisona oli vuodesta 1862 kreivitär Lovisa Fredrika Adelaide de Geer (k. 1927), jonka isä oli kreivi Robert Fredrik de Geer. Heidän lapsiaan olivat vuorineuvos Georg Ehrnrooth, liikemies ja pankinjohtaja Axel Ehrnrooth, laulaja Aina Mannerheim sekä ylilääkäri, professori Ernst Ehrnrooth. Ehrnroothin sisaruksia olivat kenraaliluutnantti ja ministerivaltiosihteeri Casimir Ehrnrooth, kirjailija Adelaïde Ehrnrooth ja kenraaliluutnantti Gustaf Robert Ehrnrooth. Pankinjohtaja Carl Mannerheim oli Ehrnroothin vävy.
Pena

Pena voi tarkoittaa seuraavia:
Sukunimenä

Afonso Pena (1847–1909), Brasilian presidentti 1906–1909.
Alano Maria Pena (s. 1935), brasilialainen katolinen arkkipiispa.
Aloísio Jorge Pena Vitral (s. 1955), brasilialainen katolinen piispa.
Angel Pena, venezuelalainen lentopalloilija.
Cristiano Portela de Araújo Pena (1913–2000), brasilialainen katolinen piispa.
Danny Pena (s. 1968), yhdysvaltalainen jalkapalloilija.
Marius Pena (s. 1985), romanialainen jalkapalloilija.
Michael Pena, yhdysvaltalainen elokuvanäyttelijä.
Paul Pena (1950–2005), yhdysvaltalainen laulaja.
Muita merkityksiä

Palácio Nacional da Pena, palatsi Sintrassa, Portugalissa
Pena, Kasevan esittämä kappale
Pena, oik. Renivaldo Pereira de Jesus (s. 1974), brasilialainen jalkapalloilija.
Pena Voi olla myös nimi.
Campo Grande

| Campo Grande |
| --- | --- |
 Kaupunkia
 lippu:  vaakuna
 Kaupungin sijainti
Valtio:  Brasilia
Osavaltio:  Mato Grosso do Sul
Suuralue:  Keski-pohjoinen
Ala-alue:  Campo Grande
Hallinto:  
 – Pormestari:  Adriane Lopes
Pinta-ala:  
 – Kokonaispinta-ala:  8 096 km²
Korkeus:  592 m
Väkiluku (2010):  776 654
 – Väestötiheys:  97,2 as./km²
Lempinimi::  Cidade Morena
Motto::  Poder, prosperidade e altruísmo
 
 campogrande.ms.gov.br 
Infobox OKVirheellinen NIMI-arvo: 
Campo Grande  on kaupunki Lounais-Brasiliassa, Mato Grosso do Sul -osavaltion pääkaupunki. 
Vuonna 2010 siellä oli vajaat 777 000 asukasta.
Kaupunki on perustettu 1899.[lähde? ] Se on tärkeiden liikenneväylien varrella; vuodesta 1910 sinne on mennyt myös rautatie. 1900-luvun alussa kaupungista tuli merkittävät varuskuntapaikkakunta.[lähde? ]
Se nousi osavaltion pääkaupungiksi 1977, kun Mato Grosson osavaltio jaettiin kahtia.
Aiheesta muualla

Kuvia tai muita tiedostoja aiheesta Campo Grande Wikimedia Commonsissa
Brett Lancaster

| Brett Lancaster |
| --- | --- |

Henkilötiedot
Syntynyt: 15. marraskuuta 1979 (ikä 44)
Kansalaisuus:   Australia
Pyöräilijä
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2003–2005 2006–2008 2009–2010 2011 2012–2015:  Ceramiche Panaria-Fiordo Team Milram Cervélo TestTeam Garmin-Cervélo Orica-GreenEDGE
Suurimmat voitot
 Joukkuetakaa-ajon olympiavoittaja, 2004 Italian ympäriajo 1 etappi 2005 Saksan ympäriajo 1 etappi Joukkuetakaa-ajon maailmanmestari (2002-2003) 
 Tiedot päivitetty: 3. tammikuuta 2016 
| Mitalit> Maa:   Australia.Miesten ratapyöräily. Olympialaiset  | Mitalit> Maa:   Australia.Miesten ratapyöräily. Olympialaiset  | Mitalit> Maa:   Australia.Miesten ratapyöräily. Olympialaiset  | Maa:   Australia> Miesten ratapyöräily. |
| --- | --- | --- | --- |
|  Kultaa | Ateena 2004 | joukkuetakaa-ajo |  |
Brett Lancaster (s. 15. marraskuuta 1979 Shepparton, Australia) on australialainen rata- ja maantiepyöräilijä ja olympiavoittaja.
Lancaster voitti olympiakultaa ratapyöräilyn joukkuetakaa-ajossa vuoden 2004 kesäolympialaisissa Ateenassa. Muut joukkueen jäsenet olivat Graeme Brown, Bradley McGee ja Luke Roberts.
Lancaster aloitti ammattilaisuransa Ceramiche Panaria-Fiordo -joukkueessa kaudella 2003 ja jatkoi tallissa kolmen kauden ajan. Vuosina 2006–2008 hän kilpaili Team Milramissa. Vuosina 2009–2010 hän ajoi Cervélo TestTeamissa ja kaudella 2011 Garmin-Cervélo-joukkueessa. Ammattilaisuransa viimeiset vuodet 2012–2015 hän edusti Orica-GreenEDGE-tallia.
Lancasterin maantiepyöräilyuran suurin voitto on vuoden 2005 Italian ympäriajon prologin voitto, jonka myötä hän sai ylleen kokonaiskilpailun johtajan vaaleanpunaisen paidan. Lancasterin aika 1150 metrin mittaisella etapilla, joka oli Italian ympäriajon 88-vuotisen historian lyhin etappi, oli 1m 20s. Hän voitti etapin Saksan ympäriajossa 2008 ja Kalifornian ympäriajossa 2010. MM-kilpailujen joukkueaika-ajossa hän on saanut hopeaa 2013 ja 2014.
Lancaster palkittiin Order of Australia-arvomerkillä vuonna 2005.
Aiheesta muualla

Virallinen kotisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Brett Lancaster
Käännös suomeksi
Cannonball

Cannonball voi tarkoittaa seuraavia asioita:
Cannonball MC, suomalainen moottoripyöräkerho
Julian ”Cannonball” Adderley, yhdysvaltalainen saksofonisti
Cannonball, hongkongilais-yhdysvaltalainen elokuva vuodelta 1976
Cannonball, Marvel Comicsin sarjakuvahahmo
Cannonball, televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cannonball”, voi hakea sivunnimihaulla, laajalla sivunnimihaulla tai tekstihaulla.
Phoebis sennae

| Phoebis sennae |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Imukärsälliset perhoset Glossata
Osalahko::  Erilaissuoniset perhoset Heteroneura
Yläheimo::  Päiväperhoset Papilionoidea
Heimo::  Kaaliperhoset Pieridae
Alaheimo::  Keltaperhoset Coliadinae
Suku::  Phoebis
Laji::  sennae
Kaksiosainen nimi
 Phoebis sennae  (Linnaeus, 1758) 
Katso myös
   Phoebis sennae Wikispeciesissä   Phoebis sennae Commonsissa 
Infobox OKNimi-testi OKIUCN-testi OK: 
Phoebis sennae on kaaliperhosiin kuuluva perhoslaji. Se on yleensä keltainen, ja sen siipien kärkiväli on 4,8–6,5 cm. Sitä tavataan Amerikassa Kanadan eteläosista Argentiinan eteläosiin.
Ulkonäkö ja koko

P. sennae -lajin aikuisten yksilöiden siipien kärkiväli on 4,8–6,5 senttimetriä. Aikuiset ovat yleensä kirkkaankeltaisia, mutta joskus naaraiden kesämuodot ovat haaleampia tai jopa valkoisia. Naaraan siipien reunoissa on epäsäännölliset mustat reunat ja etusiiven yläpuolella musta täplä. Takasiipien alapinnalla puolestaan on molemmilla sukupuolilla kaksi hopeista täplää, joiden reuna on vaaleanpunainen.
Munat ovat ensin kermanvärisiä mutta muuttuvat oransseiksi. Toukkia on kahta värivariaatiota. Toisten toukkien pääväri on vihreä. Niiden kyljissä on keltainen viiva, sinisiä täpliä ja selkäpuolella pieniä sinisiä pisteitä, joissa on mustia sukasia. Pääsääntöisesti kukkia syövät toukat ovat puolestaan keltaisia, ja niillä on mustia raitoja. Kotelo on joko vihreä tai vaaleanpunainen, ja siinä on keltaisia viivoja.
Levinneisyys ja elinympäristö

P. sennae on levinnyt lähes koko Amerikan mantereelle. Sitä tavataan aina Etelä-Amerikan eteläkärjestä Kanadan eteläosiin. Kanadassa asti sitä esiintyy kuitenkin pääsääntöisesti vain vaellusvuosina.
Vaellusaikana lajia voidaan käytännössä tavata kaikista mahdollisista elinympäristöistä. Lisääntymiskaudella ne kuitenkin keskittyvät avoimille alueille, mistä löytyy toukkien isäntäkasveja ja mettä.
Camaenidae

| Camaenidae |
| --- | --- |
 Meridolum gulosum, australialainen laji
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Lahko::  Maakeuhkokotilot Stylommatophora
Yläheimo::  Helicoidea
Heimo::  Camaenidae  Pilsbry, 1895
Infobox OKNimi-testi OK: 
Camaenidae on laaja oikeakierteisten maakotiloiden heimo.
Suurin osa heimosta on trooppisia Itä- ja Kaakkois-Aasian ja Australaasian sukuja. Nykyisin heimoon kuitenkin luetaan myös ennen erillisenä heimona pidetyt pensaskotilot (Bradybaeninae), joihin kuuluu Suomessakin esiintyvä pensaskotilo (Fruticicola fruticum).
Björn Söder

Björn Söder
Björn Söder (s. 1976) on Ruotsidemokraatit-puoluetta edustava ruotsalainen poliitikko. Hänet valittiin ensimmäistä kertaa Ruotsin valtiopäiväedustajaksi vuonna 2010. Söder toimi Ruotsidemokraattien valtiopäiväryhmän johtajana vuosina 2010–2014 ja valtiopäivien toisena varapuhemiehenä vuosina 2014–2018.
Söder suoritti kemiantekniikan insinöörin tutkinnon Lundin yliopiston teknillisessä korkeakoulussa vuonna 2004. Hän on työskennellyt Unileverin, Skånemejerierin ja BMJ Aktivin palveluksessa. Söder toimi Ruotsidemokraattien varapuheenjohtajana vuosina 2003–2005 ja puoluesihteerinä vuosina 2005–2015. Kunnallispolitiikassa hän on toiminut valtuutettuna Höörissä (1998–2002), Helsingborgissa (2006–2010) ja Kristianstadissa (2014–).
Elokuussa 2023 Söder syytti pääministeri Ulf Kristerssonia ja valtiopäivien puhemies Andreas Norlénia pedofilian oikeuttamisesta, sillä Kristersson oli sallinut sateenkaarilippujen ripustamisen virka-asuntonsa parvekkeelle ja Norlén oli lupautunut avajaispuheen pitäjäksi Pride-tapahtumaan.
BigDog

Kaksi BigDog -robottia.
BigDog on nelijalkainen kuljetusrobotti, joka pystyy kantamaan 150 kg:n kuormaa ja liikkumaan epätasaisessa maastossa. Robotin kehitystyöhön ovat osallistuneet Boston Dynamics, Foster-Miller, Jet Propulsion Laboratory ja Harvardin yliopisto.
BigDog painaa 110 kiloa ja on noin metrin korkuinen. Sen etenemisvauhti on enimmillään noin kuusi kilometriä tunnissa ja se selviää 35 asteen noususta. Robotissa on 50 anturia ja lasergyroskooppi, joka huolehtii tasapainosta. BigDog pystyy kävelemään myös jäällä tai kivikossa, eikä se kaadu vaikka sitä potkaisee kylkeen. Robotin voimanlähteenä toimii kaksitahtinen polttomoottori.
Aiheesta muualla

BigDog - The Most Advanced Rough-Terrain Robot on Earth (Arkistoitu – Internet Archive)
Bigdogrobotvideos.com (Arkistoitu – Internet Archive) (englanniksi)
Camail

Camaililla varustettu basinetti.
Camail kuvattuna kypärän yhteyteen Mustan prinssin hautamuistomerkissä.
Camail tai aventail on rengaspanssarista tehty kaulus tai niskansuojus, jota käytettiin Euroopassa keskiajalla yhdessä kypärän kanssa antamaan lisäsuojaa.
Varhaiset camailit oli niitattu kiinni kypärän reunaan. 1320-luvulta alkaen irrotettava versio syrjäytti ne.  Tässä ketjupanssarikaulus oli kiinnitetty nahkahihnaan, joka puolestaan kiinnitettiin kypärään pujottamalla nyöri reiällisten niittien läpi. Camail oli yleisimmin käytössä 1300-luvulla basinettien kanssa, ja syrjäytti rengaspanssarihupun (coif) vuosisadan puolivälissä kokonaan. 1400-luvulla puolestaan teräslevyistä tehdyt kaulasuojukset syrjäyttivät camailin.
Kaulusta saatettiin koristella liittämällä messinki- tai pronssirenkaita sen reunaan, tai tekemällä reunasta sahalaitainen.
Samantapaisia ketjupanssarista tehtyjä kauluksia ja niskasuojuksia on käytetty myös muualla maailmassa, esimerkiksi osana persialaisten katafraktien haarniskaa.
Pharmaca Fennica

Vuoden 2018 Pharmaca Fennica
Pharmaca Fennica on lääkkeen määräämiseen ja toimittamiseen oikeutetuille terveydenhuollon ammattilaisille tarkoitettu lääketietokanta, jota julkaisee Lääketietokeskus Oy. Pharmaca Fennica -lääketietokantaa julkaistaan nykyisin useassa eri muodossa: mobiilisovelluksena, verkkopalveluna, painettuna kirjana ja potilastietojärjestelmiin integroitavana tietokantana.
Lääketietokanta sisältää ajantasaiset tiedot useimmista Suomessa myytävistä lääkevalmisteista ja niiden sisältämistä lääkeaineista käyttöaiheineen, annostuksineen ja haittavaikutuksineen. Pharmaca Fennica -lääketietoa hyödynnetään usein osana terveydenhuollon tietojärjestelmiä. Pharmaca Fennica -mobiilisovellus ja -verkkopalvelu ovat avoimesti kaikkien saatavilla.
Pharmaca Fennica -lääketiedolla on pitkä historia: ensimmäinen kirja julkaistiin 1975 ja ensimmäinen sähköinen tietokanta 1991. Heinäkuusta 2022 Pharmaca Fennica on saatavilla vain digitaalisessa muodossa.
Pharmaca Fennica -mobiilisovellus

Maksuton Pharmaca Fennica -mobiilisovellus tarjoaa ajantasaista lääketietoa Android- ja iOS-laitteille. Lääketietoa voi hakea kauppanimellä, vaikuttavalla aineella, käyttöaiheella, yrityksen nimellä tai Vnr-numerolla, sekä lukemalla lääkepakkauksen viivakoodin. Mobiilisovelluksen sisältämät PF-selosteet perustuvat viranomaisen hyväksymiin, Suomessa myytävien lääkevalmisteiden valmisteyhteenvetoihin.
Lääkkeiden lisäksi Pharmaca Fennica -mobiilisovellus sisältää tietoa hyvän hoidon tukena käytettävistä muista valmisteista, kuten perusvoiteista ja kliinisistä ravintovalmisteista. Sovelluksen tietokanta päivitetään kahden viikon välein. Sovellus lataa ensimmäisellä käyttökerralla lääketietokannan laitteen muistiin, minkä jälkeen mobiilisovellusta voi käyttää myös ilman verkkoyhteyttä. Mobiilisovellus oli ladattu yli 30 000 kertaa vuoden 2017 loppuun mennessä.
Pharmaca Fennica -verkkopalvelu

Pharmaca Fennica -verkkopalvelu on kaikille avoin verkkosivusto, jossa lääketietoa voi hakea kauppanimellä, vaikuttavalla aineella, käyttöaiheella, yrityksen nimellä tai Vnr-numerolla. Vertailunäkymässä voi myös vertailla kahden valmisteen tietoja. Myös verkkopalvelun sisältämät PF-selosteet perustuvat viranomaisen hyväksymiin, Suomessa myytävien lääkevalmisteiden valmisteyhteenvetoihin. Mobiilisovelluksen tavoin myös Pharmaca Fennica -verkkopalvelu sisältää lääkkeiden lisäksi tietoa hyvän hoidon tukena käytettävistä muista valmisteista, kuten perusvoiteista ja kliinisistä ravintovalmisteista. Lääketiedot päivitetään joka kuukauden 1. ja 15. päivä.